DOI: 10.14457/tu.the.2020.1359
title: การพัฒนารูปแบบการขออนุมัติจัดสรรงบประมาณก่อสร้างอาคารเรียนให้กับโรงเรียนในสังกัดกรุงเทพมหานครตามแบบงบประมาณฐานศูนย์

description: การวิจัยเรื่อง การพัฒนารูปแบบการขออนุมัติจัดสรรงบประมาณก่อสร้างอาคารเรียนให้กับโรงเรียนในสังกัดกรุงเทพมหานครตามแบบงบประมาณฐานศูนย์มีวัตถุประสงค์เพื่อ 1) เพื่อประยุกต์แนวคิดระบบงบประมาณฐานศูนย์มาใช้ในการพัฒนารูปแบบการขออนุมัติจัดสรรงบประมาณก่อสร้างอาคารเรียนให้กับโรงเรียนในสังกัดกรุงเทพมหานคร และ 2) เพื่อเสนอแนะการพัฒนารูปแบบการขออนุมัติจัดสรรงบประมาณในการก่อสร้างอาคารเรียน 5 ชั้นของโรงเรียนในสังกัดกรุงเทพมหานคร ตามระบบงบประมาณฐานศูนย์ โดยวิจัยเชิงปริมาณ ทำการคัดเลือกกลุ่มตัวอย่างจำนวน 61 โรงเรียน ใช้วิธี Proportional stratified random sampling (วิธีสุ่มแบบชั้นภูมิอย่างเป็นสัดส่วน) ทำแบบสอบถามกับผู้อำนวยการและผู้ช่วยผู้อำนวยการโรงเรียน ซึ่งผู้ตอบแบบสอบถามส่วนใหญ่เป็นผู้บริหารสูงสุดของโรงเรียน ผลการวิจัยพบว่า การขออนุมัติจัดสรรงบประมาณก่อสร้างอาคารเรียนให้กับโรงเรียนในสังกัดกรุงเทพมหานคร สำนักการศึกษาต้องทำการสำรวจพื้นที่จริงของแต่ละโรงเรียน และต้องพิจารณาขนาดพื้นที่ของโรงเรียน จำนวนห้องเรียนที่ใช้สอน ความหนาแน่นของนักเรียน มีความเหมาะสมตามขนาดของโรงเรียน การพิจารณาจัดลำดับความจำเป็นจะแตกต่างกันตามปัจจัยข้อมูลพื้นฐานและปัจจัยสภาพแวดล้อมของแต่ละโรงเรียน ดังนั้น ในการพิจารณาความจำเป็นและความต้องการของแต่ละโรงเรียนจึงแตกต่างกัน สำนักการศึกษาจึงต้อง พิจารณาเกณฑ์ปัจจัยหลาย ๆ เกณฑ์เพื่อนำมาพิจารณาร่วมกันในการตัดสินใจ และการเปิดโอกาสให้โรงเรียนเข้ามามีส่วนร่วม ให้ความคิดเห็นหรือข้อเสนอแนะ ซึ่งกระบวนการขออนุมัติจัดสรรเงินก่อสร้างอาคารนอกจากรายละเอียดของโรงเรียนแล้วยังมีปัจจัยที่ภายนอกโรงเรียนทีมีอิทธิพลส่งผลต่อการของบประมาณก่อสร้างอาคารเรียนเช่นกัน ฉะนั้นการพิจารณาเฉพาะปัจจัยข้อมูลของโรงเรียนคงไม่เพียงพอต่อการพิจารณา ต้องมีปัจจัยที่เกี่ยวข้องภายนอกมาประกอบการพิจารณา ดังนั้น รูปแบบการขออนุมัติจัดสรรงบประมาณก่อสร้างอาคารเรียนให้กับโรงเรียนในสังกัดกรุงเทพมหานครต้องมีการปรับพัฒนาให้มีความชัดเจน ซึ่งจากที่เคยพิจารณาเฉพาะข้อมูลพื้นฐานของเรียนจึงไม่พอเพียง จะต้องมีปัจจัยด้านสภาพแวดที่เกี่ยวข้องกับโรงเรียนมาประกอบการพิจารณา ข้อมูลพื้นฐานของโรงเรียนประกอบด้วย ปัจจัยความหนาแน่นของนักเรียนต่อห้องเรียน ปัจจัยจำนวนนักเรียนทั้งหมด ปัจจัยจำนวนห้องเรียนทั้งหมด ปัจจัยจำนวนครูทั้งหมด ปัจจัยการก่อสร้างอาคารเรียนได้หรือไม่ได้ และปัจจัยจำนวนนักเรียนที่รับได้ต่อปี ส่วนปัจจัยด้านสภาพแวดล้อมประกอบด้วย 1) วัตถุประสงค์การกำหนดเกณฑ์มาตรฐานในการขออนุมัติจัดสรรงบประมาณก่อสร้างอาคารเรียนต้องมีการกำหนดเกณฑ์ในการก่อสร้างอาคารเรียน 5 ชั้นของโรงเรียนในสังกัดกรุงเทพมหานครที่ชัดเจน 2) รายละเอียดปัจจัยที่ใช้กำหนดเกณฑ์ปัจจัยเกือบทุกด้านได้รับผลการศึกษาสูงแต่ด้านความสะดวกของนักเรียนในการเดินทางมาโรงเรียน ปัจจัยนี้เป็นปัจจัยที่ได้ผลการศึกษาสูงที่สุด 3) ผลที่คาดว่าจะได้รับจากการกำหนดเกณฑ์มาตรฐานในการขออนุมัติจัดสรรงบประมาณก่อสร้างให้มีอาคารเรียนและห้องเรียนที่เพียงพอและเหมาะสมต่อจำนวนนักเรียน 4) งบประมาณรายจ่ายการขออนุมัติจัดสรรงบประมาณก่อสร้างอาคารเรียนจะต้องมีการจัดทำงบประมาณรายจ่ายที่มีรายละเอียดของโครงการ อย่างชัดเจน ตรวจสอบได้ 5) การวัดผลของการใช้เงินในการขออนุมัติจัดสรรงบประมาณก่อสร้างอาคารเรียนเพื่อผลสำเร็จเป็นไปตามเป้าหมายที่องค์กรกำหนด และ6) แผนงานสำรองการขออนุมัติจัดสรรงบประมาณก่อสร้างอาคารเรียนเพื่อป้องกันความเสี่ยงหรือเหตุสุดวิสัยที่อาจจะเกิดขึ้น ดังนั้น เพื่อให้การดำเนินการขออนุมัติจัดสรรงบประมาณก่อสร้างอาคารเรียนในแต่ละปีงบประมาณของโรงเรียน จึงควรพิจารณาข้อมูลพื้นฐานของโรงเรียนและปัจจัยสภาพแวดล้อมของโรงเรียนประกอบด้วยกัน